ดีเอสไอยื่นเจรจาพระสนิทวงศ์ ขอเข้าตรวจค้น วัดพระธรรมกาย
จากกรณีมีรายงานข่าวว่า หลังรัฐบาลเตรียมออกคำสั่งใช้ ม.44 ประกาศให้วัดพระธรรมกายเป็นเขตควบคุมพิเศษ เพื่อปิดกั้นไม่ให้มวลชนเดินทางเข้าไปในวัด ก่อนที่เจ้าหน้าที่ดีเอสไอ จะเริ่มเข้าตรวจค้นโดยใช้กำลังทหารอย่างน้อย 15 กองร้อย ร่วมกับเจ้าหน้าที่ตำรวจกองร้อยควบคุมฝูงจาก บช.ภ.1, 7 และ บช.น. อีกไม่น้อยกว่า 2 พันนาย ซึ่งเตรียมความพร้อมอยู่ที่ ตชด.ภาค 1 ต.คลองห้า อ.คลองหลวง จ.ปทุมธานี,เมื่อเวลา 05.10 น. เจ้าหน้าที่ดีเอสไอ ได้นำป้ายประกาศหมายจับ ทั้งภาษาไทยและภาษาอังกฤษ และป้ายคำสั่ง หัวหน้า คสช.ที่ 5/2560 ประกาศควบคุมพื้นที่และห้ามบุคคลใดขัดขวางการปฏิบัติหน้าที่ของเจ้าหน้าที่ตำรวจตามหมายจับ มาติดที่แผงเหล็กบริเวณหน้าประตูทางเข้าวัด ประตูที่ 7 ด้านถนนคลองหลวง โดยระบุว่า ถ้าผู้ใดขัดขวางจะมีความผิดกฎหมายอาญา ตามมาตรา 138 และมาตรา 189 รวมทั้งมีความผิดตาม คำสั่งหัวหน้า คสช.ที่ 5/2560 มีโทษจำคุกไม่เกิน 1 ปี หรือปรับไม่เกิน 2 หมื่นบาท หรือ ทั้งจำทั้งปรับ,เมื่อเวลา 07.05 น.วันที่ 16 ก.พ.2560 ตำรวจบริเวณประตู 5 ตั้งแถว ปิดถนน ห้ามคนเข้า ฝ่าฝืนถ่ายรูปดำเนินคดี ด้านในประตู 6 ปิดประตูแล้วเพื่อป้องกันไม่ให้เจ้าหน้าที่เข้ามาด้านใน ส่วนที่ประตู 7 วัดพระธรรมกายยังเงียบและปิดตายประตูเข้าออก คาดว่าจะมีการเจรจาและเคลื่อนไหวอีกครั้งหลังดีเอสไอแถลง 08.00 น.,ขณะที่ เจ้าหน้าที่ตำรวจ จาก นครบาล ตร.ภาค1 และ ภาค7 ได้ตรึงกำลังเป็นกำแพงกั้นบริเวณประตู 5 และ ประตู 6 เพื่อไม่ให้บรรดาลูกศิษย์วัดพระธรรมกาย เข้าออกภายในวัดแต่อย่างใด รวมทั้งก็ยังไม่อนุญาตพระสงฆ์ ที่ออกบิณฑบาต เข้าไปในวัดได้เช่นกัน ทำให้ทางลูกศิษย์โวยว่า จนท.ทำเกินไปเพราะพระจะต้องเข้าไปฉันอาหาร,เมื่อเวลา 07.20 น.ตัวแทนเจ้าหน้าที่ของดีเอสไอ เดินทางเข้าไปเจรจากับเจ้าหน้าที่วัดพระธรรมกาย เพื่อขอเข้าตรวจค้นตามหมายค้นอย่างละเอียด,เมื่อเวลา 07.29 น.พระสนิทวงศ์ วุฑฒิวังโส ผอ.สำนักสื่อสารองค์กรวัดพระธรรมกาย กำลังเดินทางไปเจรจากับ พ.ต.ต.สุริยา สิงหกมล รองอธิบดีกรมสอบสวนคดีพิเศษ บริเวณ ประตู 7 ก่อนที่จะเดินกลับมาที่ประตู 6 ตามเดิม,เมื่อเวลา 07.44 น.ที่บริเวณประตู 7 ตัวแทนวัดพระธรรมกาย เปิดประตูรับรองอธิบดีดีเอสไอเข้าไปในวัดเจรจา แล้วจะออกมาแถลงร่วมกันอีกครั้ง,เมื่อเวลา 08.00 น. ผู้ปกครองที่เป็นชาวบ้านในพื้นที่ นำบุตรหลานจะไปเรียนศูนย์พัฒนาเด็กเล็ก อบต.คลองสาม จนท.ตร.ก็ไม่ยอมให้ใช้เส้นทางดังกล่าว จึงทำให้มีการปะทะคารมกันระหว่างผู้ปกครองที่กำลังเร่งรีบและเจ้าหน้าที่ตำรวจเล็กน้อย,เมื่อเวลา 08.30 น.ทหารพร้อมตำรวจ จัดการจราจรเพื่อปิดถนนในส่วนที่ต้องห้ามไม่ให้มีรถเข้าออกบริเวณประตู 8 เพื่อเตรียมเข้าเจรจาภายในวัดพระธรรมกาย  ,ข่าวที่เกี่ยวข้อง ,คลิกที่นี่
จนท.ตรึงกำลังเป็นกำแพงกั้นบริเวณประตู 5 และ ประตู 6 ไม่ให้บรรดาลูกศิษย์วัดพระธรรมกาย เข้าออกภายในวัด รวมทั้งไม่อนุญาตพระสงฆ์ ที่ออกบิณฑบาต เข้าไปในวัดได้เช่นกัน ส่วน รองอธิบดีดีเอสไอ เข้าไปเจรจากับตัวแทนวัดในการขอตรวจค้น
ธรรมกาย,ธัมมชโย,จับธัมมชโย,วัดพระธรรมกาย,ม.44